Analýza vplyvov na podnikateľské prostredie

Názov materiálu: Návrh zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony.
Predkladateľ: Ministerstvo financií Slovenskej republiky.

3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):
	
	
	
	
	
	

	
	TYP NÁKLADOV
	Zvýšenie nákladov v € na PP
	Zníženie nákladov v € na PP

	
	A. Dane, odvody, clá a poplatky, ktorých cieľom je znižovať negatívne externality
	0 
	 0

	
	B. Iné poplatky
	 0
	 0

	
	C. Sankcie a pokuty
	 0
	 0

	
	D. Nepriame finančné náklady 
	 0
	 3 438 896

	
	E. Administratívne náklady
	0
	0

	
	Spolu = A+B+C+D+E
	 0
	3 438 896

	
	
	
	
	
	

	
	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	
	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	 0
	 3 438 896

	
	G. Goldplating
	 0
	0 

	
	
	
	
	
	

	
	VÝPOČET PRAVIDLA 1in 2out:
	IN
	OUT

	
	H. Náklady okrem výnimiek = B+D+E-F
	 0
	 0

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
Goldplating
	Účinnosť regulácie
	Kategória dotk. subjektov
	Počet 
dotk. subjektov spolu 
	Vplyv na 1 podnik. v €
	Vplyv na kateg. dotk. subjekt. v €
	Druh vplyvu
In (zvyšuje náklady) / 
Out (znižuje náklady)
/ Nemení sa
	1in
2out celkom
	Goldplating celkom

	1
	Zrušenie povinnosti oznamovať údaje finančnému riaditeľstvu z prijatej elektronickej faktúry platiteľom dane (tuzemské transakcie)
	zákon č. 222/2004 Z. z.
	§ 85o ods. 10
	2. EÚ úplná harmonizácia
	01.01.27
	platitelia dane
	225 206 
	15
	3 288 008
	Out (znižuje náklady)
	0
	0

	2
	Zrušenie povinnosti oznamovať údaje finančnému riaditeľstvu z prijatej opravnej elektronickej faktúry platiteľom dane (tuzemské transakcie)
	zákon č. 222/2004 Z. z.
	§ 85o ods. 10
	2. EÚ úplná harmonizácia
	01.01.27
	platitelia dane
	225 206 
	1
	150 888
	Out (znižuje náklady)
	0
	0




3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom. 
V predkladanom návrhu zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony (ďalej len „návrh zákona“), boli identifikované 2 regulácie s vyčísleným vplyvom na podnikateľské prostredie. Predmetom Kalkulačky nákladov sú regulácie súvisiace so znížením administratívnej záťaže:

1. Zrušenie povinnosti oznamovať údaje finančnému riaditeľstvu z prijatej elektronickej faktúry platiteľom dane (tuzemské transakcie)

Zmena regulácie dotknutým subjektom znižuje náklady. S účinnosťou od 1.1.2027 sa v nadväznosti na zavedenie povinnej elektronickej fakturácie vypúšťa povinnosť digitálneho oznamovania údajov o tuzemských zdaniteľných obchodoch platiteľom dane v čase prijatia faktúry. 

Zmena regulácie dotknutým subjektom znižuje náklady. Počet dotknutých subjektov, ktorých sa bude táto regulácia týkať, vychádza z údajov poskytnutých FRSR k 1.1.2025 v rámci legislatívneho procesu LP/2025/396 /zákon č. 385/2025 Z. z. z 9. decembra 2025, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov a ktorým sa menia a dopĺňajú niektoré zákony (ďalej len „zákon č. 385/2025 Z. z.“)/ a bol špecifikovaný v regulácii č. 9 v rámci Prílohy č. 3a - Analýza vplyvov na podnikateľské prostredie:
[bookmark: _Hlk202791954]- celkový počet registrovaných platiteľov dane z pridanej hodnoty (§ 4, § 4b a § 5 zákona o DPH) - 225 206
V rámci výpočtov nákladov na podnikateľské prostredie bol špecifikovaný aj počet prijatých faktúr, a to nasledovne: 
Regulácia č. 9 - platitelia dane prijali v kalendárnom roku 2024 celkovo 80 834 873 faktúr v rôznej podobe, či už od tuzemských alebo zahraničných dodávateľov. Predpokladáme, že 50 % počtu týchto faktúr bolo prijatých od tuzemských dodávateľov.

Náklady na zaslanie údajov z 1 elektronickej faktúry odhaduje MFSR na 0,08 EUR. Náklady regulácie boli určené ako nepriame finančné náklady. Spôsob výpočtu hodnoty vloženej do stĺpca D – 40 417 437 x 0,08 = 3 233 395 ÷ 225 206 = 14,6. Frekvencia plnenia bola určená na 1-krát ročne. Na základe výpočtu Kalkulačky nákladov na podnikateľské prostredie sa v súvislosti s touto reguláciou predpokladá zníženie sumy administratívnych nákladov na podnikateľské prostredie (IN) vo výške 3 288 008 EUR.

2. Zrušenie povinnosti oznamovať údaje finančnému riaditeľstvu z prijatej opravnej elektronickej faktúry platiteľom dane (tuzemské transakcie)

Zmena regulácie dotknutým subjektom znižuje náklady. S účinnosťou od 1.1.2027 sa v nadväznosti na zavedenie povinnej elektronickej fakturácie vypúšťa povinnosť digitálneho oznamovania údajov z opravnej faktúry platiteľom dane v čase prijatia faktúry. 

Zmena regulácie dotknutým subjektom znižuje náklady. Počet dotknutých subjektov, ktorých sa bude táto regulácia týkať, vychádza z údajov poskytnutých FRSR k 1.1.2025 v rámci legislatívneho procesu LP/2025/396 (zákon č. 385/2025 Z. z.) a bol špecifikovaný v regulácii č. 12 v rámci Prílohy č. 3a - Analýza vplyvov na podnikateľské prostredie:
[bookmark: _Hlk202792004]- celkový počet registrovaných platiteľov dane z pridanej hodnoty (§ 4, § 4b a § 5 zákona o DPH) - 225 206. 
V rámci výpočtov nákladov na podnikateľské prostredie bol špecifikovaný aj počet prijatých opravných faktúr platiteľom dane (tuzemské transakcie), a to nasledovne: 
Regulácia č. 12 - platitelia dane v kalendárnom roku 2024 prijali celkovo 3 763 925 opravných faktúr v rôznej podobe od tuzemských platiteľov dane, o ktorých by bolo potrebné zaslať údaje finančnej správe. Predpokladáme, že 50 % počtu týchto faktúr bolo prijatých od tuzemských dodávateľov.

Náklady na zaslanie údajov z 1 elektronickej faktúry odhaduje MFSR na 0,08 EUR. Náklady regulácie boli určené ako nepriame finančné náklady. Spôsob výpočtu hodnoty vloženej do stĺpca D – 1 881 963 x 0,08 = 150 557 ÷ 225 206 = 0,67 . Frekvencia plnenia bola určená na 1-krát ročne. Na základe výpočtu Kalkulačky nákladov na podnikateľské prostredie sa v súvislosti s touto reguláciou predpokladá zníženie sumy administratívnych nákladov na podnikateľské prostredie (IN) vo výške 150 888 EUR.

3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne). 
Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..
Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká  menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky. 
Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.
Goldplating bol identifikovaný v kategórii „a) rozšírenie na iné subjekty“ v oblasti s vplyvom na podnikateľské prostredie. Vyjadrenie k opodstatnenosti goldplatingu a jeho odôvodnenie:

Čl. 1 ods. 4 (čl. 205 druhý pododsek smernice 2006/112) – ustanovenie určuje, že dlžník podľa colných predpisov zodpovedá spoločne a nerozdielne za daň pri dovoze tovaru v prípade, ak nedôjde k úhrade dane pri dovoze tovaru zástupcom, ktorý je určený na splnenie povinnosti zaplatiť daň pri dovoze tovaru. Znenie ustanovenia sa navrhuje z dôvodu vyššieho zabezpečenia úhrady dane.
[bookmark: _Hlk207712552]
3.2 Vyhodnotenie konzultácií s podnikateľskými subjektmi pred predbežným pripomienkovým konaním
Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené. 
Uveďte hlavné body konzultácií a ich závery. 
Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania. 
Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie.

Predbežná informácia PI/2025/267

Verejnosť bola o príprave návrhu zákona informovaná prostredníctvom predbežnej informácie č. PI/2025/267 zverejnenej v informačnom systéme verejnej správy Slov-Lex (internetová stránka www.slov-lex.sk) od 12.12.2025, s termínom ukončenia pripomienkového konania dňa 31.12.2025, pokiaľ ide o adresné opatrenia v boji proti podvodom, a s termínom do 20.1.2026, pokiaľ ide o povinnú transpozíciu čl. 2 až čl. 4 smernice Rady (EÚ) 2025/516 z 11. marca 2025, ktorou sa mení smernica 2006/112/ES, pokiaľ ide o pravidlá DPH pre digitálny vek [ďalej len „smernica (EÚ) 2025/516“] a transpozíciu smernice Rady (EÚ) 2025/1539 z 18. júla 2025, ktorou sa mení smernica 2006/112/ES, pokiaľ ide o pravidlá v oblasti DPH týkajúce sa zdaniteľných osôb, ktoré uľahčujú predaj dovážaného tovaru na diaľku, a o uplatňovaní osobitnej úpravy pre predaj tovaru na diaľku dovážaného z tretích území alebo tretích krajín a osobitných úprav pre priznávanie a platbu DPH pri dovoze [ďalej len „smernica (EÚ) 2025/1539“]. 
K predbežnej informácií boli zaslané podnety piatich subjektov.

Verejná diskusia k predbežnej informácii PI/2025/267

K predbežnej informácii bola uskutočnená dňa 8.1.2026 verejná diskusia s Asociáciou priemyselných zväzov a dopravy, Republikovou úniou zamestnávateľov SR, Klubom 500, Slovenskou komorou daňových poradcov, Slovenskou bankovou asociáciou, Slovenskou asociáciou finančníkov, Združením podnikateľov Slovenska a Ministerstvom hospodárstva SR. Verejnej diskusie sa prostredníctvom platformy MS Teams zúčastnilo 29 zástupcov vyššie uvedených inštitúcií.

Zástupca MF SR v nadväznosti na zverejnenú predbežnú informáciu PI/2025/267 uviedol, že budú iniciované dva samostatné legislatívne procesy, predmetom ktorých budú dve novely zákona č. 222/2004 Z. z. o dani z pridanej hodnoty v znení neskorších predpisov. Obsahom prvého návrhu zákona bude precizácia právnej úpravy registrácie pre DPH, vrátane znovuzavedenia inštitútu zábezpeky na daň vo výške do 500 000 eur v prípade subjektov, u ktorých je indikované riziko vzniku nedoplatku na dani, ako aj rozšírenie okruhu zákonných dôvodov pre zrušenie registrácie pre daň z úradnej moci napr. pre prípady daňových subjektov s detekovaným podvodným konaním spočívajúcim vo vyhotovovaní alebo uplatňovaní fiktívnych faktúr. Navrhované opatrenia vyplývajú z plánu boja proti podvodom a skôr prezentovaného podnikateľskej verejnosti na konferencii organizovanej FR SR. 
Predmetom druhého návrhu zákona bude povinná transpozícia čl. 2 až 4 smernice (EÚ) 2025/516 a transpozícia smernice (EÚ) 2025/1539.

Po všeobecnom predstavení návrhov a cieľov pripravovaných noviel zákona o DPH boli zúčastnení vyzvaní na diskusiu. 

V rámci diskusie zástupca ZPS požiadal o sprístupnenie dát z vyhodnotenia efektivity inštitútu zábezpeky na daň za obdobie jeho uplatňovania v minulom období, t. j. rokov 2012 až 2018 a obdobia, po jeho zrušení, na základe ktorých sa navrhuje jeho opätovné zavedenie. Otázky k povinnej transpozícii smerníc (EÚ) 2025/516 a 2025/1539 ani ďalšie iné otázky neboli vznesené, ani sa nik zo zúčastnených zástupcov k predbežnej informácii nevyjadril. 
Zástupca MF SR uviedol, že dáta ohľadom vyhodnotenia efektivity uplatňovania inštitútu zábezpeky na daň budú vyžiadané od FRSR a zaslané elektronicky zaslané zástupcovi ZPS.

[bookmark: _Hlk47698091]3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu? 
Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)? 
Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)? 
Ovplyvní dostupnosť základných zdrojov (financie, pracovná sila, suroviny, mechanizmy, energie atď.)? 
Ovplyvňuje zmena regulácie inovácie, vedu a výskum?
Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?
Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?

Nedochádza k vytvoreniu bariér pre vstup na trh pre nové zdaniteľné osoby. Návrhom zákona zavádzané povinnosti nijakým spôsobom nezasahujú do oblastí upravujúcich podmienky, ktoré musia byť splnené, aby mohla tuzemská zdaniteľná osoba v tuzemsku podnikať. 
Návrh zákona nepredpokladá ani vplyv na vyvolanie cezhraničných investícií. Rovnako sa predmetným návrhom zákona neovplyvní cena alebo dostupnosť základných zdrojov a ani prístup k financiám.
Regulácia neovplyvňuje ani inovácie, vedu a výskum.

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
☐ zvyšuje  	☒ nemení	☐ znižuje

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Návrh zákona nemá vplyv na zmenu pomeru medzi produkciou podnikov a ich nákladmi.

Na základe uvedenej odpovede zaškrtnite a popíšte, či materiál produktivitu:
☐ zvyšuje  	☒ nemení	☐ znižuje


3.4  Iné vplyvy na podnikateľské prostredie 
Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte.  Patria sem: 
1. vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;
1. regulované ceny podľa zákona č. 18/1996 Z. z. o cenách;
1. iné vplyvy, ktoré predpokladá materiál, ale nemožno ich zaradiť do častí 3.1 a 3.3.,
1. iné vplyvy podľa písm. a) až c), ktoré sú goldplatingom.

Návrh zákona sa popri už uvedených reguláciách s vyčísleným vplyvom zároveň orientuje na ďalšie úpravy v podobe zmien a doplnení ustanovení zákona o DPH, a to s cieľom transpozície práva EÚ a úpravy registračných povinností daňových subjektov, avšak vzhľadom na nedostupnosť alebo nejednoznačnosť dát ich nie je možné kvantifikovať.

Úpravy vyplývajúce z transpozície smerníc (EÚ) 2025/516 a 2025/1539 predstavujú krátkodobo mierne zvýšenie regulačných a finančných nákladov pre niektoré podnikateľské subjekty, najmä digitálne platformy a zahraničných dodávateľov mimo EÚ, avšak vzhľadom na nedostupnosť dát týkajúcich sa počtu subjektov, ktorých by sa úpravy mohli dotýkať, takéto náklady nie je možné kvantifikovať. Predmetné úpravy však zároveň prinášajú významné zjednodušenia daňových povinností, vyššiu právnu istotu, obmedzenie daňových únikov a rovnejšie konkurenčné prostredie, čo má dlhodobo pozitívny vplyv na podnikateľské prostredie ako celok.

Zmena, resp. opatrenie (predĺženie lehoty na registráciu pri dobrovoľnej registrácii na daň) vyplývajúce z aktuálnej právnej úpravy v zákone o DPH svojím charakterom prispieva k zlepšeniu podnikateľského prostredia, keďže sa netýka platiteľov dane, či zdaniteľných osôb, pri ktorých nevznikajú odôvodnené pochybnosti v súvislosti s výkonom ich ekonomickej činnosti. Primárny dôraz sa návrhom novely zákona o DPH kladie na zmenu týkajúcu sa vytvorenia dostatočného časového priestoru daňovému úradu na preverenie statusu zdaniteľnej osoby, ktorá žiada o dobrovoľnú registráciu pre daň. Návrh novely zákona o DPH má za cieľ prispieť k spravodlivejšiemu podnikateľskému prostrediu a zvýšiť právnu istotu subjektov dodržiavajúcich zákon.

3. Predĺženie lehoty na dobrovoľnú registráciu pre daň (§ 4 ods. 7)

Zmena regulácie dotknutým subjektom nemení náklady. V odôvodnených prípadoch sa predĺži lehota na rozhodnutie daňového úradu o žiadosti o dobrovoľnej registrácii pre daň z 21 dní na 60 dní.
Predmetná regulácia pre dotknuté subjekty predstavuje administratívny vplyv, avšak výšku administratívnych nákladov nie je možné kvantifikovať. Dotknutými subjektmi sú zdaniteľné osoby, ale keďže ide o dobrovoľnú registráciu pre daň, ich počet nemožno vopred predpokladať.

4. Rozšírenie dôvodu, kedy sa zahraničná osoba nestáva platiteľom dane [§ 5 ods. 2 písm. f)]

Navrhovaná regulácia dotknutým subjektom nemení náklady. Nezakladá nové administratívne povinnosti ani nové oznamovacie alebo evidenčné povinnosti nad rámec platnej právnej úpravy. Možno konštatovať neutrálny administratívny vplyv, prípadne mierne pozitívny vplyv spočívajúci v znížení rizika nesprávnej registrácie na daň z pridanej hodnoty a potreby následných opráv alebo sankčných konaní. Cieľom regulácie je odstránenie nejednoznačností pri uplatňovaní oslobodení od dane na intrakomunitárne nadobudnutia.
Regulácia explicitne vylučuje vznik povinnosti registrácie zahraničnej osoby za platiteľa dane v prípadoch, keď sa nadobudnutie tovaru z iného členského štátu do tuzemska, odoslaného alebo prepraveného na účely svojho podnikania, považuje za oslobodené od dane podľa § 44 písm. d) zákona o DPH z dôvodu uplatnenia osobitnej úpravy pre premiestnenie vlastného tovaru podľa ustanovení zákona platného v tomto členskom štáte zodpovedajúcim § 68ca zákona o DPH. 
Dotknutými subjektmi regulácie sú zahraničné zdaniteľné osoby, ktoré nemajú v tuzemsku sídlo ani prevádzkareň, ale ich počet nemožno vopred predpokladať. 
Výšku administratívnych nákladov nie je možné kvantifikovať, keďže ide o spresnenie právneho stavu a jeho dopady závisia od individuálnych obchodných modelov zahraničných osôb. 

5. Zdaniteľné osoby uľahčujúce na území EÚ dodanie služby krátkodobého nájmu ubytovania alebo cestnej dopravy osôb (domnelý dodávateľ) – (§ 9 ods. 5)
Digitálne platformy v oblasti krátkodobého nájmu ubytovania alebo cestnej dopravy osôb (domnelý dodávateľ) 

Nová regulácia dotknutým subjektom zvyšuje administratívne náklady. Zavádza sa pravidlo domnelého dodávateľa, podľa ktorého sa prevádzkovatelia digitálnych platforiem považujú na účely DPH za osoby povinné platiť daň, keď uľahčujú dodanie služby krátkodobého nájmu ubytovania a cestnej dopravy osôb v prípadoch, keď pôvodný dodávateľ služby nevyhlási, že pri dodaní týchto služieb bude osobou povinnou platiť daň. Platformy budú povinné zabezpečiť výber, priznanie a platbu DPH.
Predmetná regulácia predstavuje pre dotknuté subjekty administratívny a nepriamy finančný vplyv, najmä z dôvodu potreby úprav informačných systémov, zberu a overovania údajov o poskytovateľoch služieb týkajúcich sa ich daňového statusu a zabezpečenia daňovej zhody. Výšku administratívnych nákladov nie je možné kvantifikovať, keďže závisí od veľkosti platformy a rozsahu jej činností.
Dotknutými subjektmi sú zdaniteľné osoby, ktoré uľahčujú dodanie služby krátkodobého nájmu ubytovania alebo cestnej dopravy osôb, pričom ich presný počet nemožno vopred predpokladať. V súčasnosti nie je z dostupných údajov (SK NACE) možné identifikovať, koľko zdaniteľných osôb bude uľahčovať dotknuté služby v budúcnosti, keďže zdaniteľné osoby nemusia mať v predmete činnosti uvedené tieto služby, ale budú len sprostredkovateľmi týchto služieb. Zároveň nie je možné prognózovať vývoj podnikateľského prostredia v danej oblasti. 

6. Dodávatelia služieb krátkodobého nájmu ubytovania alebo cestnej dopravy osôb prostredníctvom zdaniteľnej osoby uľahčujúcej na území EÚ dodanie takejto služby (§ 9 ods. 7)

Nová regulácia dotknutým subjektom nemení alebo znižuje administratívne náklady. Prenesením povinnosti vyberať a odvádzať DPH z pôvodných poskytovateľov služieb na digitálne platformy sa znižuje rozsah ich daňových povinností. Dotknuté subjekty nebudú povinné samostatne účtovať, priznávať a odvádzať DPH, ak platforma vystupuje ako domnelý dodávateľ.
Predmetná regulácia má pre dotknuté subjekty administratívny vplyv, spočívajúci najmä v povinnosti poskytovať platformám pravdivé a aktuálne informácie o ich daňovom statuse, avšak bez významných finančných nákladov. Výšku administratívnych nákladov nie je možné kvantifikovať.
Dotknutými subjektmi sú platitelia dane poskytujúci služby krátkodobého nájmu ubytovania alebo cestnej dopravy osôb prostredníctvom digitálnych platforiem, ktorých počet nemožno vopred určiť, pretože nie je známe, koľko subjektov si zvolí taký obchodný model, že oznámi platforme svoje IČ DPH a bude osobou povinnou platiť DPH.

7. Dodanie tovaru - premiestnenie tovaru, ktorý je vo vlastníctve zdaniteľnej osoby, z tuzemska do iného členského štátu, na účely jej podnikania (§ 8 ods. 4)

Navrhovaná úprava § 8 ods. 4 zákona o DPH (premiestnenie vlastného tovaru z tuzemska do iného členského štátu) nadväzuje na zrušenie režimu call‑off stock podľa § 8a a jeho nahradenie novou osobitnou úpravou pre premiestnenie vlastného tovaru upravenou v novom § 68ca zákona o DPH.
Navrhovaná regulácia dotknutým subjektom nemení náklady. Vplyv regulácie možno charakterizovať ako administratívny vplyv vyplývajúci zo zmeny právneho režimu, keďže vyžaduje úpravu doterajších postupov a uplatňovania novej osobitnej úpravy namiesto zrušeného režimu call‑off stock.
Dotknutými subjektmi sú platitelia dane, ktorí premiestňujú vlastný tovar z tuzemska do iného členského štátu na účely svojho podnikania.
Výšku administratívnych nákladov nie je možné kvantifikovať, keďže závisí od individuálneho rozsahu cezhraničných premiestnení tovaru u jednotlivých platiteľov dane. Počet dotknutých subjektov nie je možné vopred presne určiť.

8. Zrušenie režimu call-off stock (§ 8a)

Nová regulácia dotknutým subjektom nemení náklady. Vypustenie § 8a zákona o DPH ruší osobitný režim call‑off stock a nadväzuje na jeho nahradenie novou osobitnou úpravou pre premiestnenie vlastného tovaru podľa § 68ca zákona o DPH. 
Regulácia má administratívny a procesný vplyv, keďže si vyžaduje prechod z doterajšieho osobitného režimu na novú úpravu podľa § 68ca a prispôsobenie interných daňových a evidenčných postupov. Ide o administratívny vplyv neutrálneho charakteru, ktorý však nie je možné kvantifikovať, keďže závisí od rozsahu a frekvencie premiestnení vlastného tovaru.
Dotknutými subjektmi sú platitelia dane, ale ich počet nemožno vopred predpokladať.

9. Oslobodenie od dane pri dodaní tovaru alebo služby zdaniteľnej osobe, ktorá uľahčuje ich dodanie (§ 42a)

Navrhovaná regulácia nemení náklady. Zavedením oslobodenia od dane pri dodaní tovaru alebo služby zdaniteľnej osobe, ktorá uľahčuje ich dodanie ako domnelý dodávateľ, sa zabraňuje dvojitému zdaneniu a zabezpečuje sa daňová neutralita v súlade so smernicou (EÚ) 2025/516. 
Úprava má mierny administratívny vplyv najmä v podobe potreby správne identifikovať transakcie, na ktoré sa oslobodenie od dane vzťahuje, a zabezpečiť ich správne vykazovanie v evidencii DPH. Výšku administratívnych nákladov nie je možné kvantifikovať, keďže závisí od rozsahu činností a obchodného modelu konkrétneho podnikateľa.
Dotknutými subjektmi sú zdaniteľné osoby poskytujúce tovar alebo služby krátkodobého nájmu ubytovania a cestnej dopravy osôb a zdaniteľné osoby – prevádzkovatelia elektronických trhovísk, platforiem a portálov, ktoré uľahčujú ich dodanie a vystupujú ako domnelí dodávatelia.

10. Osobitné úpravy uplatňovania dane na služby dodávané osobe inej ako zdaniteľnej osobe, na predaj tovaru na diaľku, určité domáce dodania tovaru – úpravy One Stop Shop (OSS) a Import One Stop Shop (IOSS) (§ 68a, § 68b a § 68c)

Zmena regulácie dotknutým subjektom znižuje náklady. Rozširuje sa rozsah osobitných úprav OSS a IOSS s cieľom obmedziť potrebu viacerých registrácií pre DPH v členských štátoch EÚ. Podnikateľské subjekty budú môcť prostredníctvom jednej registrácie a jedného daňového priznania plniť svoje povinnosti k DPH vo viacerých členských štátoch.
Predmetná regulácia predstavuje pre dotknuté subjekty pozitívny administratívny vplyv, keďže zjednodušuje plnenie daňových povinností a znižuje náklady spojené s daňovou registráciou a správou v iných členských štátoch EÚ. Výšku administratívnych úspor však nie je možné kvantifikovať, keďže závisí od viacerých premenných, ktoré nie je možné vopred objektívne určiť. Ide najmä o rozdielne obchodné modely dotknutých podnikateľských subjektov, počet členských štátov, v ktorých uskutočňujú zdaniteľné plnenia, rozsah a frekvenciu cezhraničných transakcií, ako aj od skutočnosti, či a v akom rozsahu by boli povinné registrovať sa na účely DPH v jednotlivých členských štátoch EÚ pri nevyužití osobitných úprav OSS alebo IOSS. Rovnako nie je možné jednotne vyčísliť úspory vyplývajúce zo zníženia nákladov na daňové poradenstvo, vedenie účtovníctva a komunikáciu s daňovými správami v zahraničí.
Napriek celkovému pozitívnemu administratívnemu vplyvu môžu dotknutým subjektom vzniknúť aj nové administratívne povinnosti. Ide najmä o povinnosť registrovať sa do osobitných úprav OSS alebo IOSS, ak sa rozhodnú tieto režimy využívať, ako aj povinnosť splniť súvisiace evidenčné a oznamovacie povinnosti. Uvedené nové povinnosti však majú dobrovoľný charakter, keďže podnikateľské subjekty nie sú povinné osobitné úpravy využívať, a sú vyvážené výrazným zjednodušením plnenia daňových povinností (jedna registrácia, jedno daňové priznanie...). Celkovo tak regulácia vedie k čistému zníženiu administratívnej záťaže, avšak rozsah úspor a vzniknutých povinností sa medzi jednotlivými subjektmi líši, čo znemožňuje ich kvantifikovanie.
Dotknutými subjektmi sú zdaniteľné osoby uskutočňujúce cezhraničné dodania tovaru alebo poskytovanie služieb konečným zákazníkom v EÚ v rámci osobitných úprav OSS alebo IOSS, ktorých počet nemožno vopred predpokladať.

11. Osobitná úprava pre premiestnenie vlastného tovaru (§ 68ca)

Nová regulácia dotknutým subjektom nemení náklady - celkovú úroveň daňového zaťaženia, avšak mení spôsob plnenia povinností pri premiestnení vlastného tovaru do iného členského štátu EÚ v dôsledku zavedenia novej osobitnej úpravy v rámci systému OSS.
Nová osobitná úprava umožňuje platiteľom dane zjednodušené vykazovanie premiestnenia vlastného tovaru do iného členského štátu bez potreby samostatnej registrácie pre DPH v členskom štáte určenia. Zároveň sa postupne zruší režim call-off stock. Regulácia preto predstavuje zmenu existujúceho právneho rámca, nie zavedenie úplne nového typu daňovej povinnosti. Z regulačného hľadiska vznikajú dotknutým subjektom nové alebo modifikované procesné povinnosti a to najmä povinnosť uplatňovať nový osobitný režim v rámci OSS alebo povinnosť prispôsobiť vnútorné procesy a postupy novému členeniu transakcií a pod. 
Predmetná regulácia má pre dotknuté subjekty krátkodobý administratívny vplyv, keďže zavádza nové postupy súvisiace s rozhodnutím o uplatňovaní osobitnej úpravy, oznamovacou povinnosťou voči daňovému úradu, povinnosťou mesačného podávania daňových priznaní v rámci osobitnej úpravy, vedením osobitných záznamov o premiestnení vlastného tovaru a ich uchovávaním po dobu desiatich rokov. Zdaniteľné osoby sú zároveň povinné oznamovať zmeny údajov, začatie a skončenie uplatňovania osobitnej úpravy a uplatňovať ju na všetky premiestnenia vlastného tovaru. Tieto povinnosti však z dlhodobého hľadiska znižujú administratívnu záťaž v dôsledku centralizácie plnenia daňových povinností prostredníctvom OSS, keďže sa eliminuje potreba viacerých registrácií pre DPH v členských štátoch určenia, znižuje počet komunikácií so zahraničnými daňovými správami a zjednodušuje správa daňových povinností v cezhraničných situáciách, a preto nepredstavujú čisté zvýšenie regulačného zaťaženia. 
Výšku nákladov nie je možné kvantifikovať, keďže rozsah potrebných úprav interných procesov sa medzi jednotlivými podnikateľmi výrazne líši, nie je dostupný údaj o počte platiteľov, ktorí premiestňujú vlastný tovar v rámci EÚ a dosiaľ využívali režim call‑off stock, náklady sú podmienené individuálnymi faktormi, ako sú objem premiestneného tovaru, frekvencia transakcií, miera automatizácie účtovných a daňových systémov či rozsah cezhraničných aktivít. Zároveň nemožno oddeliť jednorazové adaptačné náklady od dlhodobých úspor, ktoré nová osobitná úprava prináša, najmä v podobe eliminácie povinnosti registrácie k DPH v inom členskom štáte.
Dotknutými subjektmi sú platitelia dane, ktorí premiestňujú vlastný tovar v rámci EÚ, ale ich počet nemožno vopred určiť, keďže závisí od individuálneho zapojenia podnikateľských subjektov do cezhraničných dodávateľských a logistických reťazcov.

12. Správa daní pri uplatňovaní osobitnej úpravy pre premiestnenie vlastného tovaru (§ 68cc)

Navrhovaná regulácia dotknutým subjektom nemení náklady, keďže ide o procesnú úpravu správy daní, ktorá neovplyvňuje výšku daňovej povinnosti. 
Regulácia má mierny administratívny vplyv, keďže spresňuje povinnosti súvisiace s elektronickou komunikáciou s daňovým úradom, doručovaním písomností a v prípade zahraničných osôb aj povinnosť ustanoviť zástupcu na účely elektronickej komunikácie. Výšku administratívnych nákladov nie je možné kvantifikovať, keďže závisí od individuálneho postavenia dotknutých subjektov a od toho, ktorý členský štát je členským štátom identifikácie.
Dotknutými subjektmi sú zdaniteľné osoby uplatňujúce osobitnú úpravu podľa § 68ca, najmä zdaniteľné osoby premiestňujúce vlastný tovar medzi členskými štátmi Európskej únie, vrátane zahraničných osôb.

13. Osobitné úpravy pre priznávanie a platbu dane pri dovoze tovaru (§ 69aa)

Nová regulácia dotknutým subjektom zvyšuje náklady – nepriame finančné a administratívne, ak nevyužívajú úpravu IOSS, pričom je opodstatnená z hľadiska zabezpečenia riadneho výberu dane a ochrany hospodárskej súťaže.
Navrhovaným ustanovením § 69aa sa zavádza osobitný režim určenia osoby povinnej platiť daň pri dovoze tovaru v prípadoch predaja tovaru na diaľku dovážaného z tretích krajín v zásielkach s vlastnou hodnotou do 150 eur, ak sa neuplatňuje osobitná úprava IOSS. Povinnosť zaplatiť daň pri dovoze sa presúva zo zákazníka na dodávateľa tovaru alebo na zdaniteľnú osobu, ktorá uľahčuje dodanie tohto tovaru prostredníctvom elektronického rozhrania. Dodávatelia a domnelí dodávatelia neusadení v EÚ, ktorí nevyužívajú IOSS, budú povinní platiť DPH pri dovoze a registrovať sa na daňové účely alebo určiť daňového zástupcu v príslušnom členskom štáte EÚ. Zavádza sa systematická zodpovednosť dodávateľa za DPH pri dovoze.
Predmetná regulácia má negatívny administratívny vplyv na dotknuté subjekty, keďže im vznikajú nové povinnosti najmä povinnosť zabezpečiť zaplatenie dane pri dovoze tovaru, povinnosť elektronickej komunikácie s colnými orgánmi, v určitých prípadoch povinnosť určiť daňového zástupcu usadeného v EÚ, povinnosť registrovať sa na účely DPH, ak dotknutá osoba nie je platiteľom dane. 
Zároveň regulácia predstavuje priamy finančný vplyv, keďže dotknuté subjekty sú povinné uhradiť daň pri dovoze tovaru a v niektorých prípadoch znášať náklady spojené s činnosťou daňového zástupcu. Výšku týchto nákladov nie je možné kvantifikovať, keďže závisí od objemu dovozu, obchodného modelu podnikateľského subjektu, krajiny jeho usadenia a od toho, či a v akom rozsahu využíva osobitnú úpravu IOSS.
Regulácia môže mať zároveň pozitívny vplyv na podnikateľské prostredie v širšom kontexte, keďže znižuje narušenie hospodárskej súťaže medzi dodávateľmi z EÚ a dodávateľmi z tretích krajín a podporuje využívanie osobitnej úpravy IOSS ako zjednodušeného systému výberu dane.
Dotknutými subjektmi sú dodávatelia tovaru z tretích krajín uskutočňujúci predaj tovaru na diaľku do tuzemska, zdaniteľné osoby - prevádzkovatelia elektronických platforiem zapojených do dovozu tovaru s nízkou hodnotou, daňoví a colní zástupcovia, ktorých počet nemožno vopred určiť. Keďže cieľom tejto úpravy podľa § 69aa je zvýšiť administratívne a nepriame finančné náklady dotknutých osôb tak, aby sa rozhodli využiť osobitnú úpravu podľa § 68c, nie je zrejmé, koľko dotknutých subjektov sa rozhodne napriek navýšeným administratívnym nákladom aj tak využívať túto osobitnú úpravu (§ 69aa).

14. Záznamová a informačná povinnosť (§ 70 ods. 12 a 13)

Navrhovaná regulácia dotknutým subjektom zvyšuje administratívne náklady. Zavádza sa povinnosť viesť a uchovávať podrobné záznamy o uľahčovaní dodania služieb prostredníctvom elektronických platforiem a povinnosť informovať inú zdaniteľnú osobu, na ktorej účet sa premiestňuje tovar do iného členského štátu bez jej výslovného pokynu o premiestnení tohto tovaru. Regulácia nemá priamy finančný vplyv, avšak predstavuje dodatočnú administratívnu záťaž, ktorej výšku nie je možné kvantifikovať.
Dotknutými subjektmi sú zdaniteľné osoby uľahčujúce dodanie služieb prostredníctvom elektronických rozhraní a zdaniteľné osoby premiestňujúce tovar iných zdaniteľných osôb v rámci EÚ.
Počet dotknutých subjektov bol opísaný v rámci regulácie č. 5.

15. Úprava lehoty na vyhotovenie faktúry a lehoty na oznamovanie údajov z elektronickej faktúry finančnému riaditeľstvu (§ 73 ods. 3, § 80 ods. 8 a § 80a ods. 8)

Navrhovaná regulácia dotknutým subjektom nemení finančné náklady a znižuje administratívne náklady. Vypustením navrhovaného ustanovenia, spočívajúceho v tom, že ak lehota na vyhotovenie faktúry alebo na oznámenie údajov z elektronickej faktúry pripadne na sobotu, nedeľu alebo deň pracovného pokoja, posledným dňom lehoty je tento deň sa explicitne stanovuje uplatnenie všeobecného pravidla, podľa ktorého sa lehota, ktorej posledný deň pripadne na sobotu, nedeľu alebo deň pracovného pokoja, posúva na najbližší nasledujúci pracovný deň.
Predmetná úprava predstavuje administratívne zjednodušenie, keďže odstraňuje riziko nedodržania lehoty z dôvodu jej skončenia v deň pracovného pokoja a znižuje tlak na okamžité plnenie povinností zo strany podnikateľských subjektov. Zároveň sa zosúlaďuje úprava lehôt v oblasti DPH so všeobecnými procesnými princípmi uplatňovanými podľa Daňového poriadku. Regulácia nemení výšku daňového zaťaženia, nemá finančný dopad a má výlučne pozitívny administratívny vplyv. Výšku administratívnych úspor nie je možné kvantifikovať, keďže ide o zníženie rizika formálnych pochybení a sankcií v individuálnych prípadoch, ktoré nie je možné vopred objektívne vyčísliť.
Dotknutými subjektmi sú zdaniteľné osoby povinné vyhotovovať faktúry podľa § 72 zákona o DPH alebo oznamovať údaje z elektronických faktúr podľa § 80 a § 80a zákona o DPH, pričom ich presný počet nemožno vopred určiť.

16. Rozšírenie plnení, pri ktorých vzniká povinnosť podať súhrnný výkaz (§ 80)

Zmena regulácie dotknutým subjektom nemení náklady, ale zvyšuje administratívne náklady, keďže rozširuje okruh dodaní tovaru a služieb, ktoré sú zdaniteľné osoby povinné uvádzať v súhrnnom výkaze. 
Predmetná regulácia predstavuje pre dotknuté subjekty administratívny vplyv bez priameho finančného dopadu. Výšku administratívnych nákladov nie je možné kvantifikovať, keďže závisí od individuálnych okolností jednotlivých podnikateľských subjektov, najmä od rozsahu cezhraničných dodaní, počtu obchodných partnerov v iných členských štátoch a frekvencie plnení podliehajúcich povinnosti vykazovania v súhrnnom výkaze.
Dotknutými subjektmi sú platitelia dane, ale ich počet nemožno vopred predpokladať.

17. Zrušenie povinnosti vykazovať v súhrnnom výkaze transakcie v rámci osobitnej úpravy pre premiestnenie vlastného tovaru podľa § 68ca a transakcie v rámci režimu call-off stock [§ 80 ods. 1 písm. b), písm. e), písm. f) a písm. g)

Zmena regulácie dotknutým subjektom nemení finančné náklady, ale znižuje administratívne náklady, keďže vypúšťa povinnosť vykazovať v súhrnnom výkaze transakcie týkajúce sa premiestnenia vlastného tovaru podľa § 68ca a transakcie v režime call‑off stock. 
Predmetná regulácia predstavuje administratívne zjednodušenie, keďže eliminuje duplicitné alebo nadbytočné vykazovanie transakcií, ktoré sú už sledované a kontrolované prostredníctvom osobitných režimov pre premiestnenie vlastného tovaru podľa zákona o DPH a príslušných mechanizmov administratívnej spolupráce v rámci EÚ. Zníži sa tak rozsah údajov, ktoré sú zdaniteľné osoby povinné evidovať a oznamovať v súhrnnom výkaze.
Výšku administratívnych úspor nie je možné kvantifikovať, keďže závisí od individuálneho rozsahu cezhraničných premiestnení tovaru, od využívania osobitnej úpravy podľa § 68ca alebo režimu call‑off stock a od frekvencie podávania súhrnných výkazov u jednotlivých podnikateľských subjektov.
Dotknutými subjektmi sú platitelia dane, ale ich počet nemožno vopred predpokladať.

18. Podanie námietky v prípade oznámenia o zániku nároku na vrátenie nadmerného odpočtu, ak platiteľ dane neumožní vykonať daňovú kontrolu (§ 79 ods. 6)

Navrhovaná regulácia nemení dotknutým subjektom finančné ani administratívne náklady, má procesný charakter a nemení hmotnoprávne podmienky vzniku ani výšky nadmerného odpočtu. Regulácia má pozitívny vplyv na podnikateľské prostredie, keďže zvyšuje právnu istotu dotknutých subjektov.
Doplnením § 79 ods. 6 sa explicitne upravuje postup daňového úradu pri zániku nároku na vrátenie nadmerného odpočtu v prípadoch, ak platiteľ dane neumožní vykonať daňovú kontrolu a zakotvuje sa možnosť podať námietku. Táto zmena prináša vyššiu mieru právnej istoty pre platiteľov dane, keďže jednoznačne ustanovuje procesné práva a povinnosti a právne následky ich uplatnenia alebo neuplatnenia. Platiteľ dane má jasne definovaný opravný prostriedok a je mu zabezpečená ochrana pred automatickým zánikom nároku bez možnosti procesnej obrany.
Dotknutými subjektmi sú platitelia dane z pridanej hodnoty, ich počet nemožno vopred presne určiť.

19. Podanie námietky v prípade oznámenia o zániku nároku na vrátenie dane, ak platiteľ dane neumožní vykonať daňovú kontrolu (§ 11 ods. 6 zákona č. 251/2024 Z. z. o dani zo sladených nealkoholických nápojov a o zmene a doplnení niektorých zákonov)

V predkladanom návrhu zákona, ktorým sa mení a dopĺňa zákon č. 251/2024 Z. z. o dani zo sladených nealkoholických nápojov a o zmene a doplnení niektorých zákonov, nemení navrhovaná regulácia dotknutým subjektom finančné ani administratívne náklady, má procesný charakter a nemení hmotnoprávne podmienky vzniku ani výšky nároku na vrátenie dane. Regulácia má pozitívny vplyv na podnikateľské prostredie, keďže zvyšuje právnu istotu dotknutých subjektov.
Doplnením § 11 ods. 6 sa explicitne upravuje postup daňového úradu pri zániku nároku na vrátenie dane v prípadoch, ak platiteľ dane neumožní vykonať daňovú kontrolu a zakotvuje sa možnosť podať námietku. Táto zmena prináša vyššiu mieru právnej istoty pre platiteľov dane, keďže jednoznačne ustanovuje procesné práva a povinnosti a právne následky ich uplatnenia alebo neuplatnenia. Platiteľ dane má jasne definovaný opravný prostriedok a je mu zabezpečená ochrana pred automatickým zánikom nároku bez možnosti procesnej obrany.

20. Rozšírenie údajov, ktoré sa uvádzajú v podanom daňovom priznaní v rámci uplatňovania osobitnej úpravy podľa § 68b (§ 68b ods. 14 a 15)

Zmena regulácie dotknutým subjektom nemení finančné náklady, ale zvyšuje administratívne náklady. Rozširuje sa rozsah údajov uvádzaných v daňovom priznaní v rámci osobitnej úpravy podľa § 68b v nadväznosti na nové typy dodaní tovaru podľa § 68 ods. 1 písm. b). Dotknutým subjektom vzniká povinnosť vykazovať podrobnejšie údaje o dodaniach tovaru, najmä hodnotu dodania, výšku dane, sadzby dane, ako aj údaje v členení podľa jednotlivých členských štátov a identifikačné čísla pre daň, ak boli pridelené. 
Regulácia má na dotknuté subjekty administratívny vplyv, keďže rozširuje rozsah vykazovaných údajov v rámci existujúcej povinnosti podávania daňového priznania. Ide o kvalitatívnu zmenu rozsahu reportingu, nie o zavedenie nového typu daňovej povinnosti. Výšku nákladov nie je možné kvantifikovať, keďže nie je možné vopred určiť počet zdaniteľných osôb, ktoré budú dodávať tovary a služby spadajúce pod rozšírenú osobitnú úpravu. Ide prevažne o jednorazové adaptačné náklady na úpravu procesov a systémov.
Dotknutými subjektmi sú zdaniteľné osoby využívajúce osobitnú úpravu podľa § 68b, pričom ich počet nemožno vopred určiť.

21. Rozšírenie prenosu daňovej povinnosti (§ 69 ods. 2)

Navrhovaná úprava § 69 ods. 2 zákona o DPH rozširuje aplikáciu mechanizmu prenosu daňovej povinnosti (reverse charge) aj na prípady, keď príjemcom plnenia je zahraničná osoba, ktorá má v tuzemsku pridelené identifikačné číslo pre daň podľa § 5 alebo je registrovaná pre daň podľa § 7. 
Cieľom regulácie je rozšíriť uplatnenie prenosu daňovej povinnosti na širší okruh transakcií. V dôsledku úpravy sa vo väčšom rozsahu uplatní princíp, podľa ktorého je povinný priznať a zaplatiť daň príjemca plnenia v tuzemsku.
Regulácia znižuje administratívne náklady u dodávateľa, ktorý je zahraničnou osobou a nemusí sa registrovať pre daň v tuzemsku. Keďže odberateľ je už osoba registrovaná pre daň v tuzemsku, rozšírenie prenosu daňovej povinnosti by naňho nemalo mať žiadny vplyv. Výšku administratívnych nákladov nie je možné kvantifikovať, keďže závisí od individuálneho rozsahu dotknutých transakcií a počtu subjektov, ktoré budú novú úpravu aplikovať.
Dotknutými subjektmi sú zahraničné osoby identifikované pre daň podľa § 5 alebo registrované pre daň podľa § 7 v tuzemsku. Ich počet nie je možné vopred presne určiť.

22. Úprava pokút týkajúcich sa neplnenia povinností v rámci elektronickej fakturácie v nadväznosti na vypustenie § 85o ods. 10 (§ 85o ods. 11 až 13)

Navrhovaná úprava predstavuje legislatívno‑technickú zmenu nadväzujúcu na vypustenie § 85o ods. 10, ktorým sa ruší povinnosť oznamovať údaje pre odberateľov (príjemcov plnenia) z prijatej elektronickej faktúry. V dôsledku toho sa upravuje a zužuje rozsah sankčných ustanovení tak, aby sa pokuty súvisiace s oznamovaním údajov z elektronických faktúr pri tuzemských transakciách nevzťahovali na odberateľov z prijatých elektronických faktúr.
Zároveň ide o vypustenie ešte neúčinnej regulácie, ktorej dopady neboli kvantifikované ani pri jej zavedení (LP/2025/396 – zákon č. 385/2025 Z. z. – Príloha č. 3a: Analýza vplyvov na podnikateľské prostredie – regulácia č. 29) a z rovnakého dôvodu nie je možné kvantifikovať ani dopad jej vypustenia.
Dotknutými subjektmi sú platitelia dane, ktorým sa vypúšťa povinnosť oznámiť údaje z prijatej elektronickej faktúry a tým sa odstraňuje pre nich sankčné riziko vyplývajúce z nesplnenia oznamovacej povinnosti, pričom ich počet nie je možné vopred presne určiť.

23. Zavedenie tzv. „tolerančného obdobia“ počas ktorého sa nesplnenie povinností súvisiacich s elektronickou fakturáciou nebude sankcionovať (§ 85p ods. 2 a 3)

Zmena regulácie má pozitívny vplyv na podnikateľské prostredie a znižuje regulačné riziko a potenciálne náklady dotknutých subjektov počas prechodného obdobia zavádzania povinnej elektronickej fakturácie.
V prechodnom období od 1. januára 2027 do 30. júna 2027 sa zavádza tzv. tolerančné obdobie, počas ktorého správca dane neuloží pokutu za nesplnenie vybraných povinností súvisiacich s elektronickou fakturáciou.
Predmetná regulácia predstavuje zníženie rizika negatívnych finančných dôsledkov pri počiatočnej implementácii, ako aj zvýšenie právnej istoty, keďže umožňuje podnikateľským subjektom prispôsobiť svoje informačné systémy, interné procesy a technické riešenia novým povinnostiam bez okamžitého rizika sankcií. 
Regulácia nemení samotný rozsah zákonných povinností, ale dočasne zmierňuje sankčné dôsledky ich nesplnenia v prechodnom období. Výšku finančných úspor nie je možné kvantifikovať, keďže nie je možné vopred určiť počet subjektov, u ktorých by vznikol dôvod na uloženie pokuty, ani rozsah technických problémov pri implementácii nového systému.
Dotknutými subjektmi sú platitelia dane z pridanej hodnoty, na ktorých sa od 1. januára 2027 vzťahujú povinnosti elektronickej fakturácie a oznamovania údajov z elektronických faktúr.

24. Obmedzenie objemu výživového doplnku, na ktorý sa daň zo SNN nebude vzťahovať
(§ 2 písm. a) prvý a druhý bod zákona č. 251/2024 Z. z. o dani zo sladených nealkoholických nápojov a o zmene a doplnení niektorých zákonov)

Účelom predmetného legislatívneho zásahu do znenia zákona č. 251/2024 Z. z. je eliminovať narúšanie hospodárskej súťaže obchádzaním zákona zo strany výrobcov a distribútorov SNN, ktorí sa vyhýbajú dani zo SNN klamlivým označením fortifikovaných SNN ako výživových doplnkov.
Navrhovaná úprava bola prerokovaná dňa 11. mája 2026 s predstaviteľmi ČASP (Česká a slovenská asociace pro speciální potraviny). Podľa vyjadrenia ČASP, skutočné tekuté výživové doplnky sú určené na priamu spotrebu, t. j. na priame užívanie a v presne určených dávkach, nie sú teda určené na riedenie (do vody či inej tekutiny).
